钦定古今图书集成/方舆汇编/职方典/第1320卷 > 《登逍遥台序》唐·张九龄
## 钦定古今图书集成/方舆汇编/职方典/第1320卷 > 《登逍遥台序》唐·张九龄

故郡城有荒台焉，虽层宇落构，而遗制巍然，邑老相
传，斯薛公道衡之所憩也。薛公不容隋季，出守海隅，
岂作台榭以崇奢？盖因丘陵而视远，必有以清涤孤
愤，舒啸佳辰，寄文翰以相宣，仰风流而未泯。州司马
王公履，英达好古，清誉满时，迹有忤于贵臣，道未行
于明主。长沙下国，同贾谊之谪居；六安远郡，无桓谭“之不乐。”常以为仁不异远，必敷政以爱人；穷当益坚，
已坦怀而乐地。属府廷闲暇，江浦清明。南土阳和，觉
寒氛之向尽；东郊候暖，爱春色之先来。于是命轻舸
以乘流，趋高台而降望。越荒堞，披古道，跻隐嶙而三
休，俯芊绵而四极。其远则烟连墟井，指瓯貊以南驰；
云合山川，挹荆吴而北走。其近则深溪见底，鳞介之
所出没；乔林夹岸，羽毛之所翱翔。悠哉薛公！无不寄
也。意神明之可接；陟彼峻隅，想风景之不殊。为剪茂
草，司马公又以岘山故事，感羊祜以兴言；湘水遗风，
怀屈原而可作。况登高临赋，得无术焉！九龄小人，受
教君子，虽义之乐会稽之士，自宾许询；而仲举礼豫
章之人，复携徐孺。是《日也群英在焉》。猥以陋才。忝陪
下列。祇命为序。请各言诗